प्रोग्राम के लिए पहुंचे नेपाल, 10 दिनों तक लेंगे खास सेशन
Bollywood Actor Aamir Khan Reached Nepal (Kathmandu) To Attend Meditation Programme. लाल सिंह चड्ढा के फ्लॉप होने के बाद से आमिर खान ने फिल्मों से ब्रेक ले रखा है। लाइमलाइट से दूर मिस्टर परफेक्शनिस्ट इन दिनों अपनी मेंटल हेल्थ पर काम कर रहे हैं। इस बीच हाल ही में एक्टर 10 दिन के लिए नेपाल पहुंचे हैं
लाल सिंह चड्ढा के फ्लॉप होने के बाद से आमिर खान ने फिल्मों से ब्रेक ले रखा है। लाइमलाइट से दूर मिस्टर परफैक्शनिस्ट इन दिनों अपनी मेंटल हेल्थ पर काम कर रहे हैं। इस बीच हाल ही में एक्टर 10 दिन के लिए नेपाल पहुंचे हैं।
आमिर वहां के फेमस ध्यान केंद्र ‘विपश्यना मेडिटेशन सेंटर पहुंचकर ‘विपश्यना मेडिटेशन प्रोग्राम’ में हिस्सा ले रहे हैं। यह ध्यान केंद्र काठमांडू से लगभग 12 किलोमीटर की दूरी पर बुधनीलकंठा में स्थित है। इसे काठमांडू के सबसे प्रसिद्ध मेडिटेशन सेंटर में से एक माना जाता है।
रविवार को नेपाल पहुंचे थे आमिर, सेशन को लिए पहले ही कराया था रजिस्ट्रेशन
विपसना केंद्र की अधिकारी रूप ज्योति ने ANI से बातचीत के दौरान इस बात की पुष्टि की। उन्होंने कहा- हां, वो यहां 10 दिनों के मेडिटेशन प्रोग्राम का हिस्सा रहने वाले हैं। वो पहले से ही आज के सेशन के लिए अपना रजिस्ट्रेशन कर चुके थे। एयरपोर्ट से वो सीधे बुधनीलकंठा आए और उन्होंने मेडिटेशन सेशन शुरू किया।
न्यूज एजेंसी PTI से बातचीत के दौरान इमिग्रेशन ऑफिस के एक अधिकारी ने बताया कि आमिर रविवार की सुबह विस्तारा एयरलाइन्स से काठमांडू पहुंचे थे। आमिर आखिरी बार 2014 में काठमांडू गए थे। इस दौरान उन्होंने यूनिसेफ के एक कार्यक्रम में हिस्सा लिया था।
गजनी 2 का प्लानिंग कर रहे हैं आमिर! 
पिछले साल लाल सिंह चड्ढा के रिलीज के बाद आमिर ने ऐलान किया था कि वो एक्टिंग से एक लंबा ब्रेक लेंगे। तब से उन्होंने किसी नए प्रोजेक्ट की अनाउंसमेंट नहीं की है। इस बीच कुछ दिनों पहले खबरें आई थीं कि आमिर जल्द ही फिल्म गजनी 2 के सीक्वल पर काम शुरू करने वाले हैं। इस प्रोजेक्ट के लिए वो अल्लू अर्जुन के पिता अल्लू अरविंद से बातचीत कर रहे हैं। हालांकि, इस बात को लेकर कोई आधिकारिक पुष्टि नहीं हुई है।
फैमिली और खुद के लिए समय निकालना चाहता हूं- आमिर 
पिछले साल नवंबर में आमिर एक इवेंट में पहुंचे थे। जहां उन्होंने खुद के लिए समय निकालने की बात कही थी। उन्होंने कहा था- ‘जब मैं बतौर एक्टर किसी फिल्म में काम करता हूं, तो मैं उसमें इतना खो जाता हूं कि मेरे जीवन में कुछ और नहीं होता है। मुझे लाल सिंह चड्ढा के बाद चैम्पियन्स फिल्म करनी थी। यह वाकई एक अच्छी और दिल छू जाने वाली कहानी है। लेकिन मुझे लगता है कि मैं एक ब्रेक लेना चाहता हूं।
आमिर ने आगे कहा- ‘मैं कुछ समय तक अपने परिवार, अपनी मां, अपने बच्चों के साथ रहना चाहता हूं। यह ऐसा समय है जब मुझे लगता है कि मुझे उनके साथ रहने के लिए कुछ समय निकालना होगा और वाकई में लाइफ को एक अलग तरीके से महसूस करना होगा। मैं अगले डेढ़ साल का इंतजार कर रहा हूं, जिसमें मैं बतौर एक्टर काम नहीं कर रहा हूं।